เมี่ยงปลาเผา //  เมนูนี้ละแวกหลังรามจนถึงเอแบค มีอยู่มากมายหลายเจ้า แต่ยากที่จะมีเจ้าไหนกินเจ้านี้ลง "เจ๊กุ้ง ราชาเมี่ยงปลาเผา" ไม่ว่าจะเป็นความสดของปลา การเผาที่ได้ที่ ไร้กลิ่นคาวดิน และได้ความหวานจากความสดของปลาทับทิม และที่สำคัญตรงน้ำจิ้ม ปั่นมาได้เนียนรสชาติเข้มข้นมาก และมีแบบหวานมาตัดกันให้กลมกล่อมอีกต่างหาก  ราคาตัวละ 300-350 บาท เสริฟพร้อมผักสดและเส้นขนมจีนหรือเส้นหมี่  มาทีก็เต็มโต๊ะกันเลยทีเดียว

เมนูอื่นก็มีหลากหลาย เช่นส้มตำ ยำต่างๆ คอหมูย่าง ไก่ย่าง กุ้งเผา ต้มแซบ ฯลฯ

และที่จะเป็นจุดเด่นอีกอย่างของร้านนี้ เห็นจะเป็นพนักงาน (สาวๆในชุดแอร์โฮสเตทแบบจัดเต็ม) คอยเรียกแขกและให้บริการอย่างขมักขเม่น ซึ่งจะดูแลเทคแคร์ท่านประดุจท่านอยู่ในชั้นเฟริสคลาส 555 

ที่จอดรถ สามารถนำเข้าไปจอดในกกท. ผ่านประตูตรงหน้าร้านนั่นแหละแล้วค่อยเดินออกมา ไม่เสียเงิน